Debitiral je v sezoni 1956, ko je nastopil na zadnjih treh dirkah sezone, toda dvakrat je odstopil, na dirki za Veliko nagrado Nemčije pa je sicer osvojil šesto mesto, toda bil je diskvalificiran. Tudi v naslednji sezoni 1957 je nastopil na zadnjih treh dirkah sezone in ob dveh odstopih je dosegel enajsto mesto na dirki za Veliko nagrado Nemčije. V sezoni 1959 je nastopil le na prvi dirki sezone za Veliko nagrado Monaka, kjer je odstopil, v sezoni 1960 pa na dirkah za Veliko nagrado Monaka, kjer se mu ni uspelo kvalificirati na dirko, in Veliko nagrado Francije, ki je bila njegova zadnja dirka v karieri in kjer je osvojil osmo mesto, svoj najboljši rezultat v karieri. Umrl je leta 2001.